Hestia in O. Seyffert, Dictionary of Classical Antiquities, 1894.
Die berg Olimpus; Delphi
Demeter, Poseidon, Hades, Hera, Zeus
Hestia (Grieks: Ἑστία) is in die Griekse mitologie die dogter van Kronos en Rhea en die godin van die vuurherd, huislikheid, argitektuur en die familie wat die eerste deel van die offerande in elke huishouding gekry het.
Met die stigting van ’n nuwe nedersetting is ’n vlam van Hestia se openbare vuurherd in die moederstad daarheen gedra. Sy het op ’n eenvoudige houttroon met ’n wit kussing gesit en nie die moeite gedoen om vir haaself ’n simbool te kies nie.
1 As ’n Olimpiese god
2 Oudste en jongste kind
As ’n Olimpiese god[wysig | wysig bron]
Hestia is een van die drie godinne van die eerste Olimpiese generasie: sy en haar susters, Demeter en Hera. Sy was die oudste én jongste van Kronos en Rhea se kinders (sien Oudste en jongste kind) en die suster van drie broers, Zeus, Poseidon en Hades.
Van die Olimpiese gode was Hestia die een met die minste prestasies en skandes. Haar plek was by die vuurherd. Soms word dit toegeskryf aan haar passiewe geaardheid, wat verder geïllustreer word deur die feit dat sy haar plek op Olimpus afgestaan het. Hestia wou nie betrokke raak by die ander gode se rusies nie en het besluit om Olimpus te verlaat om na haar heilige vuurherd om te sien. Sy het haar plek afgestaan aan die nuweling Dionysos.
Poseidon, en Apollo van die jonger geslag, het albei haar die hof probeer maak, maar Hestia was onaangeraak deur Afrodite se sake en het op Zeus se kop gesweer dat sy ’n maagd sou bly.
Oudste en jongste kind[wysig | wysig bron]
Hestia was die oudste én die jongste van Kronos en Rhea se kinders. Kronos het al sy kinders net ná hul geboorte ingesluk, buiten die jongste, Zeus. Dié het die ander later gered deur sy pa te dwing om hulle in omgekeerde volgorde op te bring en saam sou hulle Kronos se geslag, die Titane, verslaan.
Hestia is laaste opgebring omdat sy die oudste was, en was dus ook die jongste kind (Kereny 1951:91). Dit word ook in die Homeriese lofsang aan Afrodite (omstreeks 700 v.C.) genoem:
Sy was die eersgeborene van die skelm Kronos – en ook die jongste.
Hierdie artikel is merendeels vertaal vanaf die Engelse Wikipedia-artikel en:Hestia
↑ Graves, Robert. “The Palace of Olympus”, Greek Gods and Heroes.
↑ Burkert, Greek Religion 1985:170.; Karl Kerenyi, The Gods of the Greeks 1951:92.
Stephenson, Hamish, 1985. The Gods of the Romans and Greeks
Carlos Parada: Hestia
Homeriese lofsange aan Sfrodite en Hestia
Theoi Project: Hestia
Ontsluit van "https://af.wikipedia.org/w/index.php?title=Hestia&oldid=1426125"
Die bladsy is laas op 27 Februarie 2016 om 08:35 bygewerk.